ພູນໍ້າກ້ອນ ທີ່ກໍາລັງລ່ອງລອຍ ມຸ້ງໜ້າໄປຕໍາໃສ່ ເກາະຈໍເຈຍໃຕ້ ກໍາລັງເຮັດໃຫ້ພວກສັດປ່າ ຕົກຢູ່ໃນສະພາບສ່ຽງໄພ
The world’s largest iceberg is floating toward the island of South Georgia in the southern Atlantic Ocean. It is feared the iceberg may crash into the island and block feeding grounds for huge colonies of penguins and seals.
ພູ ຫຼືແທ່ງນໍ້າກ້ອນທີ່ໃຫຍ່ສຸດຂອງໂລກ ກຳລັງລ່ອງລອຍມຸ້ງໜ້າຢູ່ໃນເສັ້ນທາງ ທີ່ຈະໄປຕຳເກາະຈໍເຈຍໃຕ້ ທີ່ເປັນບ່ອນຢູ່ອັນສຳຄັນຂອງສັດທະເລ ທາງພາກໃຕ້ຂອງມະຫາສະໝຸດ ແອັດແລນຕິກ ພວກນັກວິທະຍາດ ສາດກ່າວວ່າ ມັນອາດເຮັດໃຫ້ ມີຜົນກະທົບຕໍ່ລະບົບນິເວດ ແລະເສດຖະກິດຂອງເກາະດັ່ງກ່າວ ດັ່ງທີ່ Henry Ridgwell ລາຍງານມາ ຊຶ່ງບົວສະຫວັນ ຈະນໍາມາສະເໜີທ່ານ ໃນອັນດັບຕໍ່ໄປ ພູນໍ້າກ້ອນຂະໜາດໃຫຍ່ ທີ່ຂາດອອກມາຈາກ ພູນໍ້າກ້ອນລາເສັນ ຊີ (Larcen C) ຢູ່ທາງພາກຕາເວັນອອກຂອງແຫຼມຂົ້ວໂລກໃຕ້ ໃນປີ 2017 ໂດຍທີ່ຖືກຕັ້ງຊື່ຈາກບັນດານັກວິທະຍາສາດວ່າ A68a ນັບແຕ່ນັ້ນມັນມາໄດ້ໄຫຼລ່ອງລອຍໄປສູ່ເກາະຈໍເຈຍໃຕ້ ທີ່ເປັນເກາະທີ່ຢູ່ຫ່າງໄກສອກຫຼີກຂອງອັງ ກິດ ຢູ່ໃນເຂດໃຕ້ຂອງມະຫາສະໝຸດແອັດແລນຕິກ ບັນດາຮູບພາບຖ່າຍຈາກດາວທຽມສະແດງໃຫ້ເຫັນວ່າ ພູນໍ້າກ້ອນດັ່ງກ່າວຍັງຕິດກັນຢ່າງແໜ້ນໜາຢູ່ ຊຶ່ງມີຄວາມຍາວປະມານ 150 ກິໂລແມັດ ແລະກວ້າງ 48 ກິໂລແມັດ ມັນກຳລັງມຸ່ງໜ້າໄປຕາມເສັ້ນທາງ ທີ່ຈະໄປຕຳໃສ່ເກາະຈໍເຈຍໃຕ້ ໃນປະມານອີກ 30 ມື້ຂ້າງໜ້ານີ້ ຄວາມເລິກຂອງມັນທີ່ບໍ່ຫລາຍນັ້ນ ແມ່ນໝາຍຄວາມວ່າມັນສາມາດໄຫຼເຂົ້າໄປໃກ້ກັບເກາະໄດ້ຫລາຍທີ່ສຸດ ແລະ ວີດິໂອຈາກອົງການນົກເພັງກວິນ (penguins) ສາກົນສະແດງໃຫ້ເຫັນວ່າ ມີຝູງນັກເພັງກວິນໃຫຍ່ຢູ່ທີ່ນັ້ນ ແຜ່ນດິນທີ່ເປັນບ່ອນຫາກິນຂອງນົກເພັງກວິນ ແລະພວກແມວນໍ້າ ຫຼືຊຽລ (seals) ອາດຖືກປິດລ້ອມໄວ້, ອີງຕາມນັກວິທະຍາສາດ ເກີເຣນທ໌ ທາລິງ (Geraint Tarling) ຈາກອົງການສຳຫຼວດຂົ້ວໂລກໃຕ້ຂອງອັງກິດ ເກີເຣນທ໌ ທາລິງ (Geraint Tarling) ຈາກອົງການສຳຫຼວດຂົ້ວໂລກໃຕ້ຂອງອັງກິດກ່າວຜ່ານທາງສໄກພ໌ ວ່າ: ພູເຂົານໍ້າກ້ອນສາມາດຕິດຢູ່ທີ່ນັ້ນເປັນເວລາປະມານນຶ່ງທົດສະວັດກໍເປັນໄດ້ແລະປ່ຽນແປງລະບົບນິເວດທັງໝົດ ເກີເຣນທ໌ ທາລິງ (Geraint Tarling) ກ່າວຜ່ານທາງສໄກພ໌ ອີກວ່າ: ທ່ານ ທາລິງ (Tarling) ເວົ້າວ່າ ການມີພູນໍ້າກ້ອນໄປເກາະຕິດ ຢູ່ໃນເຂດ ຂົ້ວໂລກໃຕ້ ແມ່ນເປັນໄປຕາມຂະບວນການທຳມະຊາດ ແຕ່ວ່າມັນມີການປ່ຽນແປງໄປພ້ອມກັບພາວະໂລກຮ້ອນ ທ່ານ ທາລິງ (Tarling) ເວົ້າຜ່ານທາງ 'Skype' ຕໍ່ໄປວ່າ: ພູນໍ້າກ້ອນຍັງສາມາດທຳລາຍອຸດສາຫະກຳການປະມົງທີ່ມີຄ່າສູງຂອງເກາະ ຈໍເຈຍໃຕ້ກໍເປັນໄດ້ ຄວາມຫວັງກໍແມ່ນວ່າການປ່ຽນແປງຮູບແບບຂອງດິນຟ້າອາກາດຈະຍັງບໍ່ທັນສາມາດຫັນປ່ຽນມັນໃຫ້ກາຍໄປເປັນມະຫາສະໝຸດເປີດອັນກວ້າງໃຫຍ່